《将过新都秋晓同卫𣹑川东行》
明代·陆深

昭觉钟声隔幔闻，笋舆十里度秋云。山家岁计占农事，客子年光付吏文。

岐路软红随马去，远山晴翠过江分。联珠倚玉多佳致，此日同行赖有君。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。